**ELŐTERJESZTÉS**

**Szombathely Megyei Jogú Város Közgyűlésének 2019. április havi rendes ülésére**

**Javaslat Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosítására**

A Tisztelt Közgyűlés 87/2019. (III.13.) Kgy. sz. és 111/2019. (III.27.) Kgy. sz. határozataiban felkérte a polgármestert és a jegyzőt, hogy terjessze a Közgyűlés elé Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet (a továbbiakban: SZMSZ) módosítását, az alábbiak figyelembe vételével:

* az SZMSZ kötelezően írja elő, hogy a Közgyűlés első napirendi pontként tárgyalja az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről szóló beszámolót;
* az SZMSZ kötelezően írja elő, hogy a Közgyűlés minden hónap utolsó csütörtöki napján kerüljön megtartásra, kivéve december, június, július, valamint augusztus hónapok;
* kerüljön beterjesztésre egy, a 2014-es választási eredménynek megfelelő paritásos bizottsági struktúra javaslat;
* a rendelet akként kerüljön módosításra, hogy a Polgármesteri Kabinet, mint belső szervezeti egység változatlanul kerüljön megtartásra, úgy, hogy a Polgármesteri Kabinetben foglalkoztatott önkormányzati tanácsadók és főtanácsadók létszáma 6 fővel csökkenjen, és 3 fő alpolgármesteri asszisztens (alpolgármesterenként 1-1) kerüljön nevesítésre.

Továbbá az önkormányzat 2019. évi költségvetéséről szóló 5/2019. (IV.1.) önkormányzati rendeletben a Közgyűlés olyan új rendelkezéseket határozott meg (korábbi bizottsági hatáskörök közgyűlési hatáskörbe vonása), amelyeknek – a jogszabályok koherenciája érdekében – az SZMSZ-ben való átvezetése is szükségessé vált.

1. *Az Önkormányzati SZMSZ módosítása*

Az SZMSZ módosítása előkészítésre került, amelybe valamennyi, a fentiekben ismertetett javaslat beépítésre került.

Átvezetésre kerültek továbbá a mellékletek legutóbbi módosítása óta eltelt időszakban megalkotott, módosított, hatályon kívül helyezett rendeletekben foglalt hatásköri szabályok az SZMSZ 5., 6. és 8. mellékleteiben.

A fentiek szerinti módosító rendelet az előterjesztés 1. számú, a módosításokkal egységes szerkezetbe foglalt SZMSZ a 2. számú mellékletét képezi. A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján pedig a jogszabály tervezetéhez a jogszabály előkészítője indokolást csatol. Az előterjesztés 3-4. számú mellékletét képezi az előzetes hatásvizsgálat és az indokolás.

A 2. számú melléklet terjedelmére tekintettel csak elektronikusan kerül megküldésre. Elérhetősége: <http://www.szombathely.hu/kozgyules/e-kozgyules/2019/>

1. *A bizottsági struktúra módosítása*

Az Mötv. 57. § (1) bekezdése alapján a képviselő-testület a szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.

Az Mötv. 58. § (1) bekezdése alapján a bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester és az alpolgármesterek.

A Tisztelt Közgyűlés 397/2014. (XI.3.) Kgy. sz. határozatával választotta meg a Gazdasági és Városstratégiai Bizottság, 398/2014. (XI.3.) Kgy. sz. határozatával a Jogi és Társadalmi Kapcsolatok Bizottsága, 400/2014. (XI.3.) Kgy. sz. határozatával pedig az Oktatási és Szociális Bizottság tagjait.

Az Mötv. 58. § (2) bekezdése alapján a képviselő-testület a bizottság személyi összetételét, létszámát a polgármester előterjesztésére bármikor megváltoztathatja. A paritásos bizottsági struktúra javaslat elfogadása esetén szükséges a bizottságokba új tagok választása.

Felhívom a Tisztelt Közgyűlés figyelmét, hogy a módosító rendelet 3. §-ára, azaz az SZMSZ 51. §-ának módosítására csak abban az esetben van szükség, ha a Közgyűlés a bizottságok létszámán is módosítani kíván.

1. *A Hivatali SZMSZ módosítása*

Az önkormányzati SZMSZ Polgármesteri Hivatalt érintő módosításai szükségessé teszik Szombathely Megyei Jogú Város Polgármesteri Hivatala Szervezeti és Működési Szabályzatának (a továbbiakban: Hivatali SZMSZ) módosítását is.

A Hivatali SZMSZ módosítása az előterjesztés 5. számú mellékletét képezi. A Hivatali SZMSZ-ben átvezetésre került a Polgármesteri Kabinet szervezeti egység létszámának 6 fővel való csökkenése, továbbá a költségvetési rendeletben az elektronikus közigazgatási rendszer által teremtett többletfeladatok végrehajtása érdekében elfogadott 2 fővel történő létszámemelés is. Továbbá magasabb szintű jogszabályok rendelkezései miatt néhány technikai jellegű módosítást is szükséges elfogadni.

Kérem a Tisztelt Közgyűlést, hogy az előterjesztést megtárgyalni, a rendeletet megalkotni és a határozati javaslatokat elfogadni szíveskedjék.

**Szombathely, 2019. április „ ”**

|  |  |
| --- | --- |
|  | **/: Dr. Puskás Tivadar :/** |

**I.**

**HATÁROZATI JAVASLAT**

**…/2019. (IV. ….) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvényben foglaltak alapján az általa létrehozott bizottságok elnökeinek és tagjainak a 397/2014. (XI.3.) Kgy. sz. határozattal megválasztott személyek helyett az alábbi személyeket választja meg:

Gazdasági és Városstratégiai Bizottság (… tag)

1. Elnök: …
2. Tagok: …

**Felelős:** Dr. Puskás Tivadar polgármester

**Határidő:** azonnal

**II.**

**HATÁROZATI JAVASLAT**

**…/2019. (IV. ….) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvényben foglaltak alapján az általa létrehozott bizottságok elnökeinek és tagjainak a 398/2014. (XI.3.) Kgy. sz. határozattal megválasztott személyek helyett az alábbi személyeket választja meg:

Jogi és Társadalmi Kapcsolatok Bizottsága (… tag)

1. Elnök: …
2. Tagok: …

**Felelős:** Dr. Puskás Tivadar polgármester

**Határidő:** azonnal

**III.**

**HATÁROZATI JAVASLAT**

**…/2019. (IV. ….) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvényben foglaltak alapján az általa létrehozott bizottságok elnökeinek és tagjainak a 400/2014. (XI.3.) Kgy. sz. határozattal megválasztott személyek helyett az alábbi személyeket választja meg:

Oktatási és Szociális Bizottság (… tag)

1. Elnök: …
2. Tagok: …

**Felelős:** Dr. Puskás Tivadar polgármester

**Határidő:** azonnal

**IV.**

**HATÁROZATI JAVASLAT**

**…/2019. (IV. ….) Kgy. sz. határozat**

1./ A Közgyűlés Szombathely Megyei Jogú Város Polgármesteri Hivatala Szervezeti és Működési Szabályzatának az előterjesztés 5. számú melléklete szerinti módosítását jóváhagyja.

2./ A Közgyűlés felhatalmazza a polgármestert és a jegyzőt Szombathely Megyei Jogú Város Polgármesteri Hivatala Szervezeti és Működési Szabályzata módosító és a módosításokkal egybeszerkesztett okiratainak aláírására.

3./ A Közgyűlés felkéri a polgármestert, hogy a Polgármesteri Hivatal átszervezésével összefüggő munkáltatói intézkedéseket a jogszabályokban meghatározott közszolgálati jogviszony megszüntetési és megszűnési határidőkre tekintettel tegye meg.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** 1-2. azonnal

 3. 2019. június 30.